**ผู้ลงทุนไม่สามารถขายคืนหน่วยลงทุนนี้ในช่วงเวลา 9 พ.ค.- 8 พ.ย. 2561 ได้ และกองทุนนี้ลงทุนกระจุกตัวในผู้ออก ดังนั้น หากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนจำนวนมาก**

แนวโน้มตลาดตราสารหนี้

ในช่วงสัปดาห์ที่ 20-27 เมษายน 2561 อัตราผลตอบแทนของตราสารหนี้ในประเทศมีการปรับตัวเพิ่มขึ้นทุกช่วงอายุต่อเนื่องจากสัปดาห์ก่อนตามแรงขายเพื่อลดความเสี่ยงของนักลงทุนทั้งในและต่างประเทศ หลัง Fed มีแนวโน้มที่จะขึ้นดอกเบี้ยอย่างต่อเนื่อง อย่างไรก็ดีผลจากการที่อัตราผลตอบแทนปรับตัวขึ้นมาในระดับที่เหมาะสมทำให้ตลาดตอบรับการประมูลพันธบัตรรัฐบาลรุ่นอายุคงเหลือ 5 ปี (LB22DA) ค่อนข้างดีโดยมี Bid Coverage Ratio ที่ 2.72 เท่า สำหรับนักลงทุนต่างชาติในช่วงสัปดาห์ที่ผ่านมาเป็นยอดขายสุทธิจำนวน 21,215 ล้านบาท โดยสรุปอัตราผลตอบแทนของตราสารหนี้อายุคงเหลือ 2 ปี ปรับตัวเพิ่มขึ้น 6 bps.มาอยู่ที่ 1.50% ต่อปี อายุคงเหลือ 5 ปี ปรับตัวเพิ่มขึ้น 7 bps.มาอยู่ที่ 1.95% ต่อปี และอายุคงเหลือ 10 ปี ปรับตัวเพิ่มขึ้น 5 bps.มาอยู่ที่ 2.62% ต่อปี สำหรับปัจจัยที่ต้องติดตามจะเป็นแนวโน้มการขึ้นดอกเบี้ยของ Fed ความคืบหน้าของมาตรการกระตุ้นเศรษฐกิจของรัฐบาล ความคืบหน้าทางการเมือง ทิศทางของการเคลื่อนย้ายเงินลงทุนระหว่างประเทศ และการเคลื่อนไหวของตลาดหุ้นและตลาดตราสารหนี้ต่างประเทศ

อัตราผลตอบแทนของพันธบัตรรัฐบาลสหรัฐอเมริกามีการปรับตัวผันผวนตามแนวโน้มการขึ้นดอกเบี้ยอย่างต่อเนื่องของ Fed การที่ตัวเลขเศรษฐกิจและเงินเฟ้อมีแนวโน้มขยายตัวแข็งแกร่ง รวมถึงสถานการณ์ทางการเมืองระหว่างประเทศที่ผ่อนคลายหลังการเยือนเกาหลีใต้ครั้งแรกของผู้นำเกาหลีเหนือในรอบ 7 ทศวรรษ โดยอัตราผลตอบแทนของ UST10Y ได้ขึ้นไปแตะระดับสูงสุดในรอบ 4 ปี ที่ 3.03% ต่อปี ก่อนปรับตัวลดลงมาปิดที่ระดับเดียวกับสัปดาห์ก่อนที่ 2.96% ต่อปี โดยสรุปอัตราผลตอบแทนของตราสารหนี้อายุคงเหลือ 2 ปี ปรับตัวเพิ่มขึ้น 3 bps. มาอยู่ที่ 2.49% ต่อปี อายุคงเหลือ 5 ปี อยู่ที่ 2.80% ต่อปี ไม่เปลี่ยนแปลง และอายุคงเหลือ 10 ปี อยู่ที่ 2.96% ต่อปี ไม่เปลี่ยนแปลง สำหรับปัจจัยที่ต้องติดตามจะเป็นผลการประชุม Fed ในวันที่ 2-3 พฤษภาคม 2561 ตัวเลขเศรษฐกิจ การดำเนินนโยบายด้านเศรษฐกิจ การค้า และการเมืองของสหรัฐอเมริกา รวมถึงสถานการณ์ทางการเมืองระหว่างประเทศ

สำหรับในสัปดาห์นี้ บลจ.กรุงไทย จำกัด (มหาชน) จะเปิดให้มีการเสนอซื้อและเสนอขายหน่วยลงทุนของกองทุนเปิดกรุงไทยตราสารหนี้ เอฟไอเอฟ 183 (KTFF183) อายุกองทุนประมาณ 6 เดือน ผู้ถือหน่วยจะได้รับผลตอบแทนประมาณ 1.15% ต่อปี โดยกองทุนมีนโยบายลงทุนในเงินฝาก/ตราสารหนี้ต่างประเทศไม่น้อยกว่าร้อยละ 80 ของ NAV และกองทุนมีนโยบายป้องกันความเสี่ยงด้านอัตราแลกเปลี่ยนทั้งจำนวน โดยตราสารที่คาดว่าจะลงทุนมีดังนี้



ทั้งนี้ หากไม่สามารถลงทุนให้เป็นไปตามที่กำหนดไว้ เนื่องจากสภาวะตลาดมีการเปลี่ยนแปลงไป ผู้ลงทุนอาจไม่ได้รับผลตอบแทนตามอัตราที่โฆษณาไว้

กองทุนนี้เหมาะกับผู้ลงทุนที่ต้องการลงทุนในตราสารหนี้ที่สามารถคาดการณ์ผลตอบแทนได้ และสามารถรับความเสี่ยงจากการลงทุนได้บ้าง กองทุนนี้จัดเป็นกองทุนที่มีความเสี่ยงปานกลางค่อนข้างต่ำ (ระดับ 4) โดยเงินลงทุนในตราสารหนี้ต่างประเทศจะมีการทำการป้องกันความเสี่ยงจากอัตราแลกเปลี่ยนทั้งจำนวน ตามเกณฑ์มาตรฐานการจัดระดับความเสี่ยงของกองทุน (ระดับ 1 สะท้อนความเสี่ยงต่ำสุด และระดับ 8 สะท้อนความเสี่ยงสูงสุด) ซึ่งตราสารเป้าหมายจะให้ส่วนต่างผลตอบแทนที่ค่อนข้างจูงใจเมื่อเทียบกับการลงทุนเฉพาะพันธบัตร